OpenLLM-France/wikimedia huggingface dataset:
# La Marxa del Llobregat

La Marxa del Llobregat fou una de les mobilitzacions ecologistes més destacades del període de la transició espanyola. Entre els mesos d'agost i setembre de 1978, des del seu naixement a Castellar de N'Hug fins a la desembocadura al Prat de Llobregat, la Marxa esdevingué una riuada de veïns que protestaven per l'estat del riu i del seu entorn i n'exigien solucions.
Segons Bertran Cazorla, el 17 de setembre de 1976 " la major manifestació mai vista al Prat recorria els seus carrers. Desenes de milers de persones, segons les cròniques de l'època, clamaven contra el desviament del Llobregat planejat per l'administració tardofranquista."

## Referències

* ↑ El desvío del Llobregat, "eterno proyecto" franquista, per l'Enric Canals, a El País, 14/06/1978
* ↑ «LA MARXA DEL LLOBREGAT». DOCTOR LIVINGSTON, 24-11-2011.
* ↑ «17 de setembre del 1976: ‘No al desviament’». El blog d'en Bertran Cazorla, 17-09-2016. [Consulta: 13 gener 2017].
# NPA

«NPA» té aquests significats:
* Nou Partit Anticapitalista: partit polític francès
* Nou Exèrcit del Poble: organització armada que forma l'ala militar del Partit Comunista de les Filipines
* National Port Authority Anchors: club de futbol liberià de la ciutat de Monrovia
# NPL

NPL té els següents significats:
* Lliga namibiana de futbol (del seu nom en anglès Namibia Premier League), màxima competició de futbol a Namíbia
* Lliga jamaicana de futbol (del seu nom en anglès National Premier League), màxima competició de futbol a Jamaica
* Lliga nigeriana de futbol (del seu nom en anglès Nigeria Premier League), màxima competició de futbol a Nigèria
* National Premier Leagues, segona categoria de la competició de futbol a Austràlia
* Northern Premier League, una de les lligues regionals de futbol a Anglaterra
* Laboratori Nacional de Física (del seu nom en anglès National Physical Laboratory), institut nacional de metrologia del Regne Unit
* Netscape Public License, llicència de programari lliure creada per Netscape Communications Corporation
* NPL també és el codi ISO 3166-1 de tres lletres del Nepal
# Màlaia Kema

Màlaia Kema (en rus: Малая Кема) és un poble del krai de Primórie, a l'Extrem Orient de Rússia, que el 2018 tenia 524 habitants.

## Referències

* ↑ Законодательное собрание Приморского края. Сборник «Муниципальные образования Приморского края»
# Laachita

La laachita és un mineral aprovat per la IMA l'any 2013. Fou anomenada així per la seva localitat tipus. És l'anàleg monoclínic de la zirconolita-3O amb niobi dominant per sobre del titani.

## Característiques

La laachita és un mineral de fórmula química (Ca,Mn)₂Zr₂Nb₂TiFeO$_{14}$. Cristal·litza en el sistema monoclínic.
L'exemplar que va servir per a determinar l'espècie, el que es coneix com a material tipus, es troba conservat al: Museu Mineralògic Fersman de l'Acadèmia Russa de les Ciències (Moscou, Rússia) amb número de registre 4361/1.

## Formació i jaciments

En la localitat tipus el mineral fou trobat en sanidinites vesiculars, associat a sanidina, allanita-(Ce), baddeleyita, haüyna, hedenbergita, membres intermedis de la sèrie jacobsita-magnetita, flogopita, rodonita, espessartina, tefroïta, thorita, zircó i minerals del grup del piroclor.

## Referències

* ↑ «Laachite» (en anglès). Mindat. [Consulta: 28 desembre 2019].
* ↑ «Laachite» (en anglès). Handbook of Mineralogy. Arxivat de l'original el 2016-04-05. [Consulta: 8 gener 2020].
# Nasr El-Din Abbas

Nasr El-Din Abbas (àrab: نصر الدين عباس, Naṣr ad-Dīn ʿAbbās), conegut com a Jaxa (àrab: جكسة, Jaksa) (Omdurman, 13 d'agost de 1944), fou un futbolista sudanès de la dècada dels 1960.
Fou internacional amb la selecció de futbol del Sudan amb la qual participà en els Jocs Olímpics de 1972. Pel que fa a clubs, destacà a Al-Hilal Club.

## Referències

* ↑ «Perfil a sports-reference.com». Arxivat de l'original el 2012-12-13. [Consulta: 9 agost 2019].
* ↑ Player profile - Home of football statistics & history
* ↑ Nasr El-Din Abbas a National-Football-Teams.com (anglès)
# Nasr ibn Ahmad

«Nasr ibn Ahmad (en català, Nasr ibn Àhmad)» té aquests significats:
* Nasr I ben Ahmad, governador samànida a Transoxiana 864-892
* Nasr II ben Ahmad, emir samànida 914-943
# Nabiti

Els nabiti eren una tribu d'amerindis dels Estats Units que vivia en l'actual Texas oriental. El seu nom vol dir "lloc del cedre" en llengua caddo. També eren coneguts com a amediche, nabiri, namidish, naodiche, naondiche, naviti i nawidish.
Els nabiti eren la branca oriental de la federació hasinai dins la Confederació Caddo, tot i que els primers exploradors europeus identificaren el nabiti com a enemics dels hasinai un testimoni dels canvis d'aliances en les planes del sud. Vivien en poblats assentats a la vora del riu Angelina. El frare espanyol Fray Casañas va escriure sobre els nabiti en 1691. Els descriu com una de les nou tribus hasinai i que el seu territori es trobava entre el dels "Cacháe" (cacachau) i els "nasayaha" (nasoni). Avui els nabiti formen part de la Nació Caddo, amb seu a Binger, Oklahoma.

## Referències

* 1 2 Sturtevant, 617
* 1 2 Sturtevant, 629
* ↑ Sturtevant, 616
* ↑ Sturtevant, 618
* ↑ Bolton, 33-34

## Bibliografia

* Bolton, Herbet E. The Hasinais: Southern Caddoans As Seen by the Earliest Europeans. Norman: University of Oklahoma Press, 2002. ISBN 978-0-8061-3441-3.
* Sturtevant, William C., general editor and Raymond D. Fogelson, volume editor. Handbook of North American Indians: Southeast. Volume 14. Washington DC: Smithsonian Institution, 2004. ISBN 0-16-072300-0.

## Enllaços externs

* Anadarko tribe Arxivat 2010-07-20 a Wayback Machine., Oklahoma Historical Society
# La ragazza e il generale

La ragazza e il generale és una pel·lícula de comèdia antibèl·lica italiana del 1967 dirigida per Pasquale Festa Campanile protagonitzada per Rod Steiger i Virna Lisii produïda per Carlo Ponti.

## Sinopsi

Narra les vicissituds d'un soldat italià que, durant la Primera Guerra Mundial, fa presoner un general austríac. Si aconsegueix portar-lo a les seves línies, rebrà la llicència, una medalla i una recompensa de mil lires, Això tempta també Ada, una jove camperola que ajuda al soldat a canvi de la meitat de la recompensa. La pel·lícula alterna moments còmics i dramàtics, acudits delicats amb reflexions sobre la guerra i la importància dels generals.

## Repartiment

* Rod Steiger - El general
* Virna Lisi - Ada
* Umberto Orsini - Pvt. Tarasconi
* Tony Gaggia - El tinent
* Marco Mariani - El caporal
* Jacques Herlin - El veterinari
* Valentino Macchi - el soldat

## Recepció

La pel·lícula formà part de la selecció oficial del Festival Internacional de Cinema de Sant Sebastià 1967

## Referències

* ↑ La muchacha y el general a Fotogramas
* ↑ La ragazza e il generale a l'Archivio del Cinema Italiano
* ↑ "The Family Way", presentada por Inglaterra, es una comedia de tema y planteamiento populares, ABC, 17 de juny de 1967
# Les Batinses

Les Batinses («Els Desinquiets») són un conjunt musical fundat el 1994 a la ciutat de Quebec que practica un estil particular de reproposta del folk quebequés definit com a «neofolk internacional».
Literalment, el nom del grup significa «els batejos», ja que batinse és una deformació eufèmica del francés baptême que, junt amb altres expressions presses del catolicisme, forma part del catàleg de renecs del dialecte quebequés.
L'any 2007 actuaren (junt amb altres artistes en cartell com Franca Masu) en el Tradicionàrius de Barcelona i -a instàncies del grup VerdCel- al Teatre Principal d'Alcoi.

## Discografia

* Minuit Trois (Les Batinses, 1996): primera mostra del so del grup, enregistrada en casset
* Charivari (Les Batinses-Seppuku, 1997)
* Tripotage (Mille-pattes, 2000)
* L'autre monde (Mille-pattes, 2002)
* Eaux-de-vie (Seppuku, 2006)

## Referències

* ↑ (català) «Tradicionàrius.com».Arxivat 2007-09-29 a Wayback Machine. fitxa del festival amb motiu de la seua participació en 2007
* ↑ (francès) «Tabarouette.com». Arxivat 2007-08-25 a Wayback Machine. definició de batinse
* ↑ (català)«TransversalWeb.cat», 2021. Del Quebec, la proposta musical més arriscada

## Enllaços externs

* (francès) LesBatinses.com Arxivat 2007-04-13 a Wayback Machine. lloc web oficial amb versions en (anglès) i (castellà)
* (francès) Québec Info Musique fitxa dels Botinses
# Les Belles de nuit

Les Belles de nuit és una pel·lícula de fantasia francesa de 1952 en francès dirigida i escrita per René Clair que va coproduir amb Angelo Rizzoli. La pel·lícula és protagonitzada per Gérard Philipe, Martine Carol, Gina Lollobrigida i Magali Vendeuil. A la 13a Mostra Internacional de Cinema de Venècia va guanyar el Premi FIPRESCI.

## Argument

L'empobrit professor de piano i compositor Claude (Gérard Philipe) fantaseja amb seduir belles dones riques. Una nit, un somni prometedor es converteix en un malson en el qual és perseguit pels violents marits i germans dels seus amants. S'aixeca i intenta mantenir-se despert per por de tornar-se a sentir embruixat. Llavors coneix la seva veïna Suzanne (Magali Vendeuil) que s'assembla a una dona del seu somni.

## Repartiment

* Gérard Philipe com a Claude
* Martine Carol com a Edmee
* Gina Lollobrigida com a Leila/Caixera
* Magali Vendeuil com a Suzanne
* Marilyn Buferd com a Madame Bonacieux / empleada de correus
* Raymond Bussières com Roger el mecànic
* Raymond Cordy com el pare de Suzanne, Gaston / Marquès
* Bernard La Jarrige com a Léon, el gendarme
* Albert Michel com a Le facteur / Carter
* Palau com l'ancià cavaller
* Jean Parédès com a Paul el farmacèutic
* Paolo Stoppa com a director d'Òpera

## Referències

* ↑ «Night Beauties». [Consulta: 11 març 2021].
* ↑ «Venice Film Festival 1952 Awards». imdb.com. [Consulta: 25 maig 2021].
* ↑ Gilbert Salachas, Téléciné N° 40-41, F.L.E.C.C., Paris, Janvier-février 1954, Fiche N° 219

## Enllaços externs

* Les Belles de nuit a Films de France
* Tràiler de la pel·lícula a YouTube
# Natsagiin Udval

Aquest és un nom mongol. El nom és «Udval», i «Natsagiin» és un patronímic, no un cognom.
Natsagiin Udval (Erdenemandal, 5 de març de 1954) és una política mongola. Des del 2010 ha estat la secretària general del Partit Revolucionari del Poble de Mongòlia des del 2010. És la ministra de Salut del Mongòlia. Va ser candidata a les eleccions presidencials de Mongòlia del 2013, sent la primera dona que ho va fer. Udval dona suport a l'expresident Nambaryn Enkhbayar que està a la presó per càrrecs de corrupció.
El 26 de juny de 2013, el president en funcions Tsakhiagiin Elbegdorj, candidat del Partit Democràtic, va guanyar a les eleccions presidencials de Mongòlia de 2013 amb un 50,23% del total dels vots, mentre que el candidat del Partit del Poble de Mongòlia, Badmaanyambuugiin Bat-Erdene va obtenir el 41,97%, i Natsagiin Udval va obtenir el 6,5% del total de vots.
Com a ministre de Salut, l'única tasca notable d'Udval ha estat un canvi en la norma de tractament mèdic dels presos que va permetre a l'expresident Nambaryn Enkhbayar, condemnat per càrrecs de corrupció, passar menys d'un mes a la presó i passar la major part dels seus dos i mig any de condemna com a pacient al Segon Hospital General, on els alts càrrecs governamentals són atesos mèdicament.

## Referències

* ↑ «New Senior Officials appointed at Ministry of Health» (en anglès). WPRo / WHO.
* ↑ «Three Candidates to Run for Mongolia Presidency» (en anglès). WSJ. Arxivat de l'original el 2014-05-17. [Consulta: 23 setembre 2020].
* ↑ «First female candidate to run for Mongolian presidency» (en anglès). Xinhuanet.com. Arxivat de l'original el 2016-03-04. [Consulta: 23 setembre 2020].
* ↑ Namjilsangarav, Ganbat «Mongolian President wins re-election» (en anglès). The Globe and Mail (AP), 26-06-2013.
* ↑ D, Tsetseg «It is announced that Ts.Elbegdorj won by preliminary result» (en mongol). shuud.mn, 27-06-2013. Arxivat de l'original el 2013-06-29 [Consulta: 23 setembre 2020].
* ↑ «Incumbent Mongolian president wins 2nd term on pro-Western, anti-graft platform» (en anglès). Washington Post [Washington], 27-06-2013. Arxivat de l'original el 2013-06-29 [Consulta: 23 setembre 2020].
* ↑ D, Chinguun «N. Enkhbayar, a prisoner or an "honorable" patient of health sector?» (en mongol). Time.mn. Arxivat de l'original el 2013-12-03 [Consulta: 23 setembre 2020].
# Natsuko Hara

Natsuko Hara (原 菜摘子, 1 de març de 1989) és una futbolista japonesa. Va debutar amb la selecció del Japó el 2010. Va disputar 2 partits amb la selecció del Japó.

## Estadístiques

Selecció del Japó :
| Anys | Partits | Gols |
| 2010 | 2 | 0 |
| Total | 2 | 0 |

## Referències

* ↑ 2010 Japan Football Association(japonès)
# Natrozippeïta

La natrozippeïta és un mineral de la classe dels sulfats, que pertany al grup de la zippeïta. Va ser descoberta l'any 1971 a la mina Happy Jack, al White Canyon (Comtat de San Juan, Utah, Estats Units), sent nomenada així l'any 1976 degut a la seva composició química, amb sodi dominant, i la seva relació amb la zippeïta.

## Característiques

És un uranil-sulfat de sodi, de fórmula Na₅(UO₂)₈(SO₄)₄O₅(OH)₃·12H₂O. Cristal·litza en el sistema monoclínic, i el seu hàbit habitual és terrós, en pegats vellutats de color groc. Rarament forma micro cristalls. La seva duresa a l'escala de Mohs oscil·la entre 5 i 5,5. Per la seva alta radioactivitat ha de ser manipulada i emmagatzemada amb els corresponents protocols de seguretat.
Segons la classificació de Nickel-Strunz, la natrozippeïta pertany a «07.EC: Uranil sulfats amb cations de mida mitjana i grans» juntament amb els següents minerals: cobaltzippeïta, magnesiozippeïta, niquelzippeïta, zinczippeïta, zippeïta, rabejacita, marecottita, sejkoraïta-(Y) i pseudojohannita.

## Formació i jaciments

És un mineral de formació secundària en dipòsits d'urani, freqüent i molt comú en creixements post-miners. Sol trobar-se associada a altres minerals com: andersonita, uranopilita, johannita, schröckingerita i d'altres minerals del grup de la zippeïta. Als territoris de parla catalana ha estat descrita a la mina Eureka (La Torre de Cabdella, Pallars Jussà).

## Referències

* ↑ «Natrozippeite» (en anglès). Mindat. [Consulta: 24 agost 2015].
* 1 2 «Sodium-zippeite» (en anglès). Handbook of Mineralogy. [Consulta: 24 agost 2015].
* ↑ «Zippeite Group» (en anglès). Mindat. [Consulta: 31 març 2015].
* ↑ Castillo-Oliver, Montgarri; Melgarejo, Joan Carles; Torró, Lisard; Villanova-de-Benavent, Cristina; Campeny, Marc; Díaz-Acha, Yael; Amores-Casals, Sandra; Xu, Jingyao; Proenza, Joaquin; Tauler, Esperança «Sandstone-Hosted Uranium Deposits as a Possible Source for Critical Elements: The Eureka Mine Case, Castell-Estaó, Catalonia». Minerals, 10, 1, 01-01-2020, pàg. 34. DOI: https://doi.org/10.3390/min10010034 [Consulta: 26 gener 2024].
# Les Tarteres (Guàrdia de Noguera)

Les Tarteres és un paratge del terme municipal de Castell de Mur, dins de l'antic terme de Guàrdia de Tremp, al Pallars Jussà.
Es tracta de tot el vessant oriental de la plataforma d'Arguinsola, a ponent de lo Xalet Nou. Són a la dreta del barranc de la Teulera i a l'esquerra del barranc d'Arguinsola. Són just a migdia de les Costes.

## Enllaços externs

* Institut Cartogràfic de Catalunya; cal fer dos passos d'aproximació
# Neretum

Neretum (grec antic: Νήρητον) va ser una ciutat dels sal·lentins a l'antiga Calàbria (moderna Pulla), esmentada per Claudi Ptolemeu i Plini el Vell entre les ciutats de l'interior d'aquella regió. La Taula de Peutinger la situa a vint-i-nou mil passes de Mandúria a la via que portava a Uxentum.
Segons Plini el Vell va ser un municipi romà, i així ho confirmen les inscripcions. Correspon a la moderna Nardò, on no queda cap resta d'edificis romans.

## Referències

* ↑ Smith, William (ed.). «Neretum». Dictionary of Greek and Roman Geography (1854). [Consulta: 9 maig 2023].
# Lancaster (Califòrnia)

Lancaster és una ciutat dels Estats Units a l'estat de Califòrnia. Segons el cens del 2000 tenia 118.718 habitants.

## Demografia

Segons el cens del 2000, Lancaster tenia 118.718 habitants, 38.224 habitatges, i 27.674 famílies. La densitat de població era de 487,6 habitants/km².
Dels 38.224 habitatges en un 42,8% hi vivien nens de menys de 18 anys, en un 49,4% hi vivien parelles casades, en un 17% dones solteres, i en un 27,6% no eren unitats familiars. En el 22,1% dels habitatges hi vivien persones soles el 6,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,92 i el nombre mitjà de persones que vivien en cada família era de 3,41.
Per edats la població es repartia de la següent manera: un 32,3% tenia menys de 18 anys, un 9,5% entre 18 i 24, un 31,3% entre 25 i 44, un 18,2% de 45 a 60 i un 8,6% 65 anys o més.
L'edat mediana era de 31 anys. Per cada 100 dones de 18 o més anys hi havia 101,9 homes.
La renda mediana per habitatge era de 41.127 $ i la renda mediana per família de 44.681 $. Els homes tenien una renda mediana de 40.710 $ mentre que les dones 27.619 $. La renda per capita de la població era de 16.935 $. Entorn del 13,8% de les famílies i el 16,4% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Lancaster». American Fact Finder. Oficina del Cens dels Estats Units, 12-01-2010. Arxivat de l'original el 2020-02-15. [Consulta: 18 juliol 2010].
* ↑ «Geographic Comparison Table- Lancaster». American Fact Finder. Oficina del Cens dels Estats Units, 12-01-2010. Arxivat de l'original el 2020-02-12. [Consulta: 18 juliol 2010].
# Nicòstrat (poeta)

Nicòstrat (en llatí Nicostratus, en grec antic Νικόστρατος "Nikóstratos") fou un poeta dramàtic grec, que menciona Diògenes Laerci, i diu que portava el renom de Κλυταιμνήστρα (Clitemnestra). Alguns pensen que podria ser el mateix personatge que Nicòstrat d'Atenes el suposat fill d'Aristòfanes.
Diògenes Laerci cita una comèdia de nom Theseis que li atribueix, encara que als manuscrits existents el nom de l'autor d'aquesta obra és Πυθόστρατος (Pizóstratos).

## Referències

* ↑ 2.Nicostratus a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 1201
# Litoria singadanae

Litoria singadanae és una espècie de granota del gènere Litoria de la família dels hílids. Originària de Papua Nova Guinea.
# Necrophagus

Necrophagus (comercialitzada en anglès com Graveyard of Horror) és una pel·lícula espanyola de terror del 1971 escrita i dirigida per Miguel Madrid (amb el pseudònim de Michael Skaife) en el seu debut com a director. Es diferencia de les pel·lícules de fantaterror d'aleshores per l'absència de violència gràfica explícita i la manca de nus femenins.

## Sinopsi

Michael Sherrington és un noble que viu a un castell d'Escòcia i descobreix la mort de la seva esposa durant el part i la desaparició del seu germà, el científic comte Bimbrook. Quan comença a investigar descobreix que el seu germà ha estat enterrat viu i és alimentat amb nutrients especials que l'han convertit en un monstre vegetal aficionat a menjar carn humana.

## Repartiment

* Bill Curran - Michael Sherrington
* Catherine Ellison - Lady Anne
* Frank Braña - Dr. Lexter
* J.R. Clarke - Inspector Harrington
* Titania Clement - Lilith
* Beatriz Elorrieta - Margaret

## Recepció

Tot i que Luis Vigil a Nueva Dimensión li va ressenyar molt males crítiques fou guardonada amb el Premi a la millor direcció a la IV Setmana Internacional de Cinema Fantàstic i de Terror de Sitges de 1971.

## Referències

* ↑ Necrophagus (Miguel Madrid, 1971) a referendowilson.com
* ↑ 1971. Miguel Madrid -Necrophagus a 50festivalsitges.com
* ↑ Gran premio y medalla de oro a las películas «Necrophagus», de España, y «Lokis», de Polònia, La Vanguardia, 16 d'octubre de 1971

## Enllaços externs

* Tràiler de la pel·lícula a dailymotion
# Mésdemil

Mésdemil va ser una discogràfica valenciana. Va ser creada a Benaguasil el 2007 per Carme i Andreu Laguarda i Tubal Perales. El segell ha estat un dinamitzador de l'escena valenciana en llengua pròpia. Va ser la discogràfica amb més nominacions en les dotze edicions dels Premis Ovidi Montllor. En deu anys van publicar 132 discs, la darrera publicació va ser El Trineu Tanoka.

## Grups

* Andreu Valor
* Atupa
* Bakanal
* Borja Penalba
* Candela Roots
* DJ Conill
* Gener
* Inòpia
* Jordi Montañez
* L'Emperador
* Herba Negra
* Ki Sap
* Komfusió
* MC Alberto
* Mox
* Mireia Vives
* Novembre Elèctric
* Ovidi Twins
* Pellikana
* Rapsodes

## Referències

* ↑ Boscà, Vicent; Ciges, Teresa «Entrevista a Mésdemil». Saó, 11-01-2016.
* ↑ Bermell, Ausiàs «“Mésdemil” fa a l'octubre cinc anys de camí en favor de la música en valencià». El Punt Avui, 16-09-2013.
* ↑ «La discogràfica Mésdemil tanca per problemes econòmics». La Veu, 15-11-2017.
* ↑ ACN «Els Premis Ovidi Montllor 2015 esdevenen la reconciliació de les institucions amb la música en valencià». Ara, 23-11-2015.
* ↑ Rodríguez, Tere «El Palau obri la porta gran als músics en valencià». El Punt Avui, 11-11-2015.
* ↑ Zahínos, Álex. «Mésdemil: “Hem ajudat més els grups que el segell”». Cultur Plaza, 08-12-2017. [Consulta: 25 febrer 2018].
* ↑ «La discogràfica Mésdemil plega veles deu anys després». Enderrock, 15-11-2017.
* ↑ Guillot, Eduard «El sello valenciano Mésdemil baja la persiana» (en castellà). Levante-EMV, 01-12-2017.
* ↑ Zahinos, Àlex «L'Emperador: “Hem aconseguit un disc atemporal, cançons que seguiran sonant d'ací a deu anys”». valenciaplaza.com, 02-03-2019.
* ↑ Bermell, Ausiàs «El grup “Ki Sap” publica «Keep skankin» el seu nou disc digital». El Punt Avui, 20-03-2014.
# Torneig de Stuttgart 2023

«Torneig de Stuttgart 2023» té aquests significats:
* Torneig de tennis masculí: BOSS Open 2023
* Torneig de tennis femení: Porsche Tennis Grand Prix 2023
# Barranc de Punta Alta

El Barranc de Punta Alta és un barranc que discorre del tot dins del terme municipal de la Vall de Boí, a la comarca de l'Alta Ribagorça, i dins el Parc Nacional d'Aigüestortes i Estany de Sant Maurici.
Té el naixement a uns 2.565 metres, a l'oest de la Punta Alta de Comalesbienes i a l'oest-nord-oest del Pic de Comalesbienes. El seu curs discorre cap al nord-nord-oest, fins a trobar l'Embassament de Cavallers on desemboca, a 1.783 metres d'altitud, en la seva zona central.

## Enllaços externs

* ICC - Institut Cartogràfic de Catalunya. Barranc de la Punta Alta. [Consulta: 23/09/2013]

## Referències

* ↑ ICC - Institut Cartogràfic de Catalunya. Barranc de Punta Alta (naixement). [Consulta: 23/09/2013]
* ↑ ICC - Institut Cartogràfic de Catalunya. Embassament de Cavallers (E). [Consulta: 23/09/2013]

## Bibliografia

* Editorial Alpina. Vall de Boí [mapa], Primera edició, 1:25.000, L. Cartografia de Servicio Geográfico del Ejército. (febrer 2001)
* Editorial Alpina. Carros de Foc [mapa], 1:25.000, L. Cartografia de Servicio Geográfico del Ejército. (2007)
* Institut Cartogràfic de Catalunya. Parc Nacional d'Aigües Tortes i Estany de Sant Maurici [mapa], Segona edició, 1:25.000. (abril 1998)
# Philippe Riboud

Philippe Riboud (7è districte de Lió, 9 d'abril de 1957) és un tirador d'esgrima francès, ja retirat, guanyador de sis medalles olímpiques.
Va participar, als 19 anys, als Jocs Olímpics d'Estiu de 1976 realitzats a Mont-real (Canadà), on va finalitzar novè en la prova per equips de la modalitat d'espasa i trenta-setè en al prova individual. En els Jocs Olímpics d'Estiu de 1980 realitzats a Moscou (Unió Soviètica) va aconseguir guanyar la medalla d'or en la prova per equips i la medalla de bronze en la prova individual. En els Jocs Olímpics d'Estiu de 1984 realitzats a Los Angeles (Estats Units) revalidà la medalla de bronze en la prova individual i guanyà la medalla de plata en la prova per equips. Finalment, en els Jocs Olímpics d'Estiu de 1988 celebrats a Seül (Corea del Sud), els seus últims Jocs, guanyà la medalla d'or en la prova per equips i la medalla de plata en la prova individual.
Al llarg de la seva carrera ha guanyat vuit medalles en el Campionat del Món d'esgrima, tres d'elles d'or.

## Referències

* 1 2 «Olympedia – Philippe Riboud». [Consulta: 18 octubre 2023].